Mestské zastupiteľstvo v Košiciach

Uznesenie
z XXIV. rokovania Mestského zastupiteľstva v Košiciach,
zo dňa 14. apríla 2014		                      číslo: 947

Prenechanie veľkej telocvične na ZŠ Mateja Lechkého, Košice do nájmu športovému klubu OZ Zober loptu nie drogy ako dôvod hodný osobitného zreteľa

Mestské zastupiteľstvo v Košiciach
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v znení neskorších predpisov

schvaľuje

dlhodobý prenájom veľkej telocvične na ZŠ Mateja Lechkého, 040 11 Košice nájomcovi OZ Zober loptu nie drogy  
a)	priamym prenájmom posudzovaným ako dôvod osobitného zreteľa, 
b)	za nájomné vo výške 1,- €/rok a prevádzkové náklady ako dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu všeobecného záujmu podporovať športové aktivity detí, tým prispievať k zdravému životnému štýlu a k zlepšeniu kvality života, v rozsahu najviac 20 hod./týždenne na obdobie 5 rokov, podľa časového rozvrhu schváleného riaditeľom školy, za podmienky, že nájomca bude zabezpečovať údržbu telocvične v prevádzky schopnom stave na vlastné náklady.

	MUDr. Richard Raši, PhD., MPH	
	primátor mesta Košice
	Podpísal dňa: 22.04.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová